Gradsko vijeće Grada Velike Gorice donijelo je Odluku o visini spomeničke rente („Službeni glasnik Grada Velike Gorice“ br. 7/2004.) za fizičke i pravne osobe koje su obveznici poreza na dohodak ili poreza na dobit, a obavljaju gospodarsku djelatnost u nepokretnom kulturnom dobru pojedinačno zaštićenom ili na području kulturnopovijesne cjeline. Ukoliko obveznici plaćanja spomeničke rente sami ne dostave podatke o korisnoj površini poslovnih prostora nadležnom Upravnom odjelu do 31. ožujka tekuće godine, nadležni Upravni odjel će po službenoj dužnosti donijeti rješenje na temelju podataka koji se koriste za utvrđivanje obveze plaćanja komunalne naknade za isti prostor.
Visina spomeničke rente iznosi 3,00 kn po četvornom metru korisne površine poslovnog prostora, te se naplaćuje u godišnjem iznosu prema rješenju.